Амузеи Аџьынџьтәылатә еибашьра Дуӡӡа азал аҟны аибашьра аветеранцәа алархәны ашколхәыҷқәа апионеррахь ирыдыркылоз агалстукқәа рыхәда ихыршьуан, акомҿаррахь ирыдыркылоз абилеҭқәа рыдныҳәаланы рнапаҿы ирырҭон, Асовет архәҭақәа ҿыц ирыдыркылоз асолдаҭцәа ааганы Рыԥсадгьыли рыжәлари рыбла ҷыц еиԥш ишырыхьчауа, рымаҵ шыруа азы ҭоуба руан, убас егьырҭгьы.